b'\n_START_ARTICLE_\nStor gaffelgjelled\xc3\xb8gnflue\n_START_SECTION_\nVoksne (imago)\n_START_PARAGRAPH_\nKroppen er 8-11\xc2\xa0millimeter lang og brunlig p\xc3\xa5 farge. Framvingene er trekantet, ganske lange. Bakvingene er mye mindre, omtrent en tredjedel av framvingene, de er ganske runde i formen. Vingene holdes rett opp og ut fra kroppen i hvile. Lengst bak p\xc3\xa5 bakkroppen er det tre lange haletr\xc3\xa5der (cerci).\n_START_SECTION_\nNymfer/larver\n_START_PARAGRAPH_\nNymfene er mellom 8-11\xc2\xa0millimeter lange og har en langstrakt og rund kroppsform. De har tre haletr\xc3\xa5der som er omtrent like lang som kroppen, haletr\xc3\xa5dene har korte h\xc3\xa5r b\xc3\xa5de p\xc3\xa5 ut- og innsiden. De har utvendige trak\xc3\xa9gjeller p\xc3\xa5 bakkroppen som er tr\xc3\xa5dformet, uten en bladform, n\xc3\xa6r kroppen. Unge stadier kan forveksles med av unge stadier fra slekten Leptophlebia som ogs\xc3\xa5 har slike trek\xc3\xa9gjeller._NEWLINE_Den er sv\xc3\xa6rt lik \xc3\xb8stlig gaffelgjelled\xc3\xb8gnflue, men kan skilles fra denne p\xc3\xa5 st\xc3\xb8rrelsen og at det f\xc3\xb8rste gjelleparet er en halv gang s\xc3\xa5 stort som de \xc3\xb8vrige. Maxillarpalpens (de lengste og \xc3\xb8verste \xc2\xabmunnf\xc3\xb8ttene\xc2\xbb) siste (tredje) ledd har mange, lange og fine h\xc3\xa5r, samtidig som det er lengre enn det andre (midterste).\n_START_SECTION_\nLevevis\n_START_PARAGRAPH_\nStor spissgjelled\xc3\xb8gnflue lever mesteparten av sitt liv som larver eller nymfer.  De spiser sm\xc3\xa5 partikler av organisk materiale, som alger, planterester eller r\xc3\xa5tnende planter. De voksne kan ikke ta til seg f\xc3\xb8de eller fuktighet som voksne individer. Hanner lever sjeldent mer enn ett d\xc3\xb8gn. Eggene slippes av hunnen ned p\xc3\xa5 vann overflaten. De synker straks til bunnen. _NEWLINE_Stor gaffelgjelled\xc3\xb8gnflue tilh\xc3\xb8rer gruppen insekter med ufullstendig forvandling, som betyr at den ikke har et puppestadium mellom nymfestadiet og \xc2\xabFluestadiet\xc2\xbb (imago). D\xc3\xb8gnfluenes livssyklus er enest\xc3\xa5ende i dyreriket p\xc3\xa5 grunn et mellomstadie kalt subimago som ingen andre kjente insektsgrupper gjennomg\xc3\xa5r. Fluefiskere kaller dette stadiet for dun (engelsk).'